IEA คาดราคาน้ำมันยังตกต่ำ เหตุอุปทานล้นตลาด-เศรษฐกิจซบเซา
IEA คาดราคาน้ำมันยังตกต่ำ เหตุอุปทานล้นตลาด-เศรษฐกิจซบเซา
19 ม.ค. 2559

สำนักงานพลังงานสากล (IEA) เปิดเผยรายงาน Oil Market Report ว่า ตลาดน้ำมันโลกยังคงประสบกับภาวะน้ำมันล้นตลาด เพราะนอกจากความต้องการน้ำมันได้อ่อนแรงลงอันเป็นผลมาจากการชะลอตัวของเศรษฐกิจในหลายๆประเทศแล้ว การที่สหรัฐและสหภาพยุโรป (EU) ได้ยกเลิกมาตรการคว่ำบาตรอิหร่าน ก็จะส่งผลให้อิหร่านสามารถส่งออกน้ำมันสู่ตลาดโลกได้มากขึ้น จนส่งผลให้ภาวะน้ำมันล้นตลาดมีความรุนแรงมากยิ่งขึ้น
นอกจากนี้ IEA ยังคาดการณ์ว่า ประเทศนอกกลุ่มโอเปกน่าจะมีกำลังการผลิตลดลง 600 กิโลบาร์เรล/วัน อย่างไรก็ดีก็ไม่น่าจะทำให้ปริมาณน้ำมันโลกปรับตัวลดลงอย่างเห็นได้ชัด เนื่องจากอิหร่านมีแผนผลิตน้ำมันมากกว่า ซึ่งน่าจะส่งผลให้น้ำมันล้นตลาดต่อไป
สำหรับแนวโน้มอุปสงค์น้ำมัน IEA เชื่อว่าจะไม่สูงมากเท่ากับปี 2558 เนื่องจากทั่วโลกมีความวิตกต่อแนวโน้มเศรษฐกิจในหลายๆประเทศ ขณะที่จีน บราซิล และรัสเซีย มีความเชื่อมั่นลดลง
 
 